**ЦВЕТЯ ЗА МАМА**

**Информация:** Празник, посветен на майката.

**Направление:** БЕЛ, ядро „Пресъздаване на художествена литература за деца;

**Цел:** Емоционално приобщаване на децата към празника на мама. Да се подчертае значимостта на отношенията на уважение и зачитане на детето към майката.

**Задачи:** Разширяване и обогатяване на представите за същността на празника на мама;

Възпитаване на любов и уважение към майката.

**Възможност за комбиниране с други направления:** Игрова култура – по посока на съчетаване на подражателни и имитационни техники.

 **Обстановка:** Занималнята е украсена с цветя, воали, балони.

**Ход на ситуацията:**

 **Гого:** Мили майки, приказката, която ще ви разкажем, е за принцове, принцеси и техните любими семейства.

  **Ники:** Там, на края на земята, на самия край, има царство на цветята, царството най- най.

 **Божи:** Там накрая на света, в чудна приказна страна, в царството на любовта, живеят принцове и принцеси

  **Ели:** Всеки има си семейство и под светлата дъга с майка, татко, кака, батко, или бебче малко те живели в сговор. Те обичат светлината, топлината и цветята, и изпълнени с любов, песни, танци и мечти, всеки ден за тях е празник.

 *Ида танцува, влиза момченце- танцуват двамата*

*.*

**Ида-** Мили приятелю, ела да видиш моите цветя колко много са разцъфнали, какви хубави са станали. Аз цяла година се грижа за тях – поливам ги, наторявам ги, държа ги на топло и светло място. Знаеш ли, мама утре има празник и аз ще й подаря най – прекрасния подарък- моите цветя.

**Приятелят:**- Да, това наистина е най – прекрасния подарък, защото ти сама си ги отгледала с много обич.

**Ида** /взима цветята от масата/: -О, миличките ми цветенца, болни ли сте? Какво ви се е случило?

**Приятел**: - Ида, не плачи, твоите цветя не са болни, а са уморени.

**Ида**:- Как така са уморени? От какво са уморени?

**Приятел**:- Не знаеш ли, че през този сезон всички цветя – пролетни, летни и есенни, се събират на бал в големия дворец, който е тук наблизо. Всяка вечеркогато ти заспиш, те тихичко се промъкват и отиват в двореца. Там те танцуват дозори. И сега са уморени от многото танци.

**Ида:** - И аз обичам да танцувам, искам и аз да отида на бал в двореца.

**Приятел**: - Не може, те ще се изплашат и ще избягат.

**Ида:** - Нека само да ги погледам всичките събрани заедно.

**Приятел**:І Добре, тази вечер ще отидем заедно и ще ги гледаме отдалече.

**Ида**:- Разбрахме се!

*Отваря се завесата, музика на Вивалди, в дъното седи на трон царицата Роза, от двете страни стоят карамфили- стражи. Музиката спира. Зазвучават фанфари- Триумфалния марш. Излиза Нарцис- към цветята:*

**Нарцис**: - Бялото кокиче- предвестник на Пролетта, теменужки срамежливи, минзухари от високите върхари, жълтоликата иглика, две лалета- момчета, мак с червен калпак, маргаритка бяла, госпожа хризантема.

**Нарцис** : – Балът може да започва.

*Танц „Валс на цветята”- Чайковски*

**Роза**: Мили мои поданици, благодаря ви, че тази вечер сте мои гости. Много скоро вие ще красите лехите, ливадите и горите и ще радвате хората със своите цветове и аромати, защото наближава пролетта. Затова да направим тази последна вечер незабравима. Музика!

*Танц: Менует – розата и нарциса*

**Минзухарите** към кокичето: Кокиченце- момиченце, ела при нас, ръчички протегни,

Как радостно е тук при нас,

Кокиченце- момиченце, ръце подай сега, поклони се и бавно завърти се.

Кокиче към теменужките: Синеоки теменужки, теменужки, мили дружки ,

Мънички сте и не знаете колко хубаво ухаете.

**Теменужка**: Никой не ме е сбъркал с друга, аз съм пъстра теменуга.

Цъфнала под дива шипка, покрай мен децата припкат

И ме сочат: „Ах, красиво!”

**Теменужка**: - Щом настъпи пролет ранна, идвам аз на този свят-

Мъничка, благоуханна и със виолетов цвят.

На кокичето съм дружка и се казвам теменужка.

*Песен „Синеока теменужке”*

**Мак:** - Една маргаритка поникна в полето, до нея- цветец от синчец.

Погледнаха заедно те към небето до тах се обади щурец.

И лъхна ветрец и събуди тревите и целият свят залюля.

Събра маргаритката звъвн от звездите и с него синчеца поля.

**Маргаритка:**- Кръгла жълта паричко с бяла на ресни якичка.

Всеки знае без да пита, че се казвам Маргарита.

**Синчец**: -Малко цвете съм в полето, аз съм синият синчец.

Любя въздуха, небето, кича поллския венец.

**Иглика:** - Мене ме рисуват всички с ярко жълтите боички.

Нямам със игла прилика, но наричат ме иглика.

**Лале:** -Дълги крачета и ботушки зелени, двечки по двечки сме ний наредени.

Огнени сме по кръв и по цвят, носим надежда по целия свят.

*Песен „Танц на цветята”;*

*Чува се шум*

**Ида:** - Не се плашете. Извинявайте, че ви стреснахтака и че пристигнах без покана. Исках само да видя дали сте добре.

**Цветята**: - Ида, много съжаляваме, че те изплашихме така. Затова те каним да останеш при нас и да потанцуваш.

*Танц „Валс на цветята”*

**Ида:** - Колко весело е тук при вас. Но стана късно, а утре е празникът на мамаи аз трябва да съм отпочинала.

**Роза:** - Иди и се наспи добре, за цветята не се безпокой!

*Изпращат я, приспивна музика, Ида ляга в креватчето си. Музиката спира.*

**Ида**/*събужда се/* - Сънувах или всичко това беше истина?

*Поглежда към масата, вижда цветята във вазата.*

**Ида:**- Ах, милички мои, колко сте хубави, като усмивката на мама.

*Излизат всички цветя и се покланят.*

*Стихчета:*

На нашата земя голяма сред всички красоти,

Най – хубава си, мамо, с най милите черти.

Небето в светлини огрято блести със хиляди звезди.

Със своята усмивка, мамо, най – ясната звезда бъди.

Вън врабчо са разхожда необут, да грейне, чака, слънчето в небето.

Най – топло е до маминия скут, най – топло е на мама до сърцето.

Сърцето на мама е обич голяма, обича небето, обича земята,

Обича на китната пролет цветята. Обича тревата, обича росата,

Но най – много от всичко обича децата.

Когато ме гушне, от обич ликува, когато ме няма, за мене тъгува.

Сърцето на мама е обич голяма, от мама по- добричка няма.

Имаш ти празник, обичана мамо, с цвете закичва те твоето момче засмяно.

И ти желая да бъдеш щастлива, а моето сърце от радост прелива.

По- нежна от пролетно цвете си, мамо, а как те обичам, да знаеш само.

Ти даваш ми сила, обич и нежни ръце, ех, ти си мойта закрила и мойто сърце.

Едно букетче с пролетни цветя са малко за сърцето ти голямо

за грижите, с които ти трептя над люлката ми, мамо.

Но мойта обич е събрана в тях, с която те дарявам, мила моя мамо!

**Всички:** - Честит празник, мила мамо!

Изготвил: ст. учител С. Лазарова